1. Farmacinė kompozicija, pagaminta iš mikrodalelių, skirta LHAH agonisto triptorelino lėtam atpalaidavimui, b e s i s k i r i a n t i tuo, kad minėta kompozicija apima pirmosios mikrodalelių grupės ir antrosios mikrodalelių grupės mišinį, kur

a) minėtos pirmosios grupės mikrodalelės yra pagamintos iš PLGA tipo kopolimero, kuris apima triptoreliną triptorelino pamoato pavidalu; minėtas kopolimeras apima bent 85 % (moliais) pieno rūgšties, ir turi būdingąją klampą lygią 0,66 dl/g, kaip išmatuota chloroforme, esant 25 °C temperatūrai ir polimero koncentracijai 0,5 g/dL;

b) minėtos antrosios grupės mikrodalelės yra mikrogranulės, pagamintos iš PLGA tipo kopolimero, kuris apima triptoreliną triptorelino pamoato pavidalu, ir kuris apima 75 % (moliais) pieno rūgšties; ir turi būdingąją klampą lygią 0,66 dl/g, kaip išmatuota chloroforme, esant 25 °C temperatūrai ir polimero koncentracijai 0,5 g/dL;

minėtos pirmosios grupės mikrodalelės papildomai turi dydžio pasiskirstymą, nurodytą toliau:

- D (v, 0,1) yra 20,5 mikrometrų,

- D (v, 0,5) yra 51,7 mikrometrų,

- D (v, 0,9) yra 96,9 mikrometrų,

minėtos antrosios grupės mikrodalelės papildomai turi dydžio pasiskirstymą, nurodytą toliau:

- D (v, 0,1) yra 23 mikrometrų,

- D (v, 0,5) yra 55 mikrometrų,

- D (v, 0,9) yra 99 mikrometrų,

ir kur triptorelinas yra atpalaiduojamas reikšmingu kiekiu per kelias valandas po injekcijos subjektui, ir po to pasireiškia pastovus ir reikšmingas atpalaidavimas iki 6 mėnesių po injekcijos.

2. Farmacinė kompozicija pagal 1 punktą, kur abi mikrodalelių grupės turi dozės santykį, išreikštą per peptidų kiekį, kuris yra 50:50.

3. Farmacinė kompozicija pagal bet kurį iš 1–2 punktų, skirta panaudoti prostatos vėžio gydymui, kur minėta kompozicija yra įvedama kartą kas 6 mėnesius.